...konyhán innen - kerten túl...: Málnaszuflé
Évek óta... de tényleg évek óta nézegetem a szebbnél szebb szuflékat és mindig eszembe jut, hogy ki kellene próbálni, tudok-e én is ilyen könnyű, habos desszertet varázsolni. Sok étellel vagyok így, hogy nézegetem, nézegetem, aztán egyszer csak jön a szikra, hogy most! Ebéd után pihenésképp lapozgattam a jó öreg receptes újságokat és tessék... Egy csodaszép szuflé. Persze jó szokásomhoz híven, elkezdtem azon gondolkodni, hogy hogy lehetne kicsit egyszerűbben elkészíteni. Azután jött a szikra. A konyha még tele, az ebéd megmaradt része még hűl a pulton, hogy utána mehessen a hűtőbe. De ilyenkor nincs mese... hát ha egyszer homlokon csókolt az a bizonyos múzsa! :D No gyorsan előkaptam a hozzávalókat kicsit főztem, kicsit kevertem, kicsit sütöttem és tádámmm... :)
két marék fagyasztott málna
Kevés vaj és kristálycukor a formákhoz és porcukor a díszítéshez.
A málnát 2 ek. cukorral egy kis lábasba tesszük. Ízesítjük fahéjjal és gyömbérrel, majd felfőzzük.
Az étkezési keményítőt kikeverjük a vízzel, a fűszeres málnához adjuk és addig főzzük, míg jól besűrűsödik. Levesszük a tűzről és félre tesszük hűlni.
Egy jó nagy kanál habot belekeverünk a málnás krémbe, hogy fellazítsuk kicsit, majd a maradék habbal óvatosan összeforgatjuk.
A formákat színültig töltjük -vigyázva, hogy a formák szélét ne kenjük össze, mert akkor nem tud feljönni a szuflé-, majd a málnás hab tetejét szépen elsimítjuk.
Betesszük az előmelegített sütőbe és 12-14 perc alatt készre sütjük; ezalatt szépen megemelkednek. Porcukorral meghintve tálaljuk.
Én három 2 dl-es formát használtam. Ha kisebb volt a tojás, inkább két adaggal számoljunk. :)
Macskanyelv 2013. április 6. 20:48
Ez nem éééééér!!! Ááááá.... tudod, mióta gondolkodom, hogy én is megpróbálkozom a szuflékészítéssel?! - nagyon régóta! :D
Gyönyörű lett, Ágica, nagyon ügyi vagy, hú de tetszik!
Ági 2013. április 6. 20:56
De aranyos vagy! Köszi! Na hallod? Ne is gondolkodj rajta tovább, mert amennyire be voltam tőle rezelve, pont olyan egyszerű. Mikor elkezdtek feljönni, ott tapsikoltam a sütő előtt. :D Mondjuk én nem variáltam tojássárgájás krémmel, meg karamellfőzéssel, meg ilyenek... Majd egy másik alkalommal. Már tudom is, hogy a következő milyen ízű lesz. ;)
Macskanyelv 2013. április 8. 14:57
Van kimaradva tojásfehérjém, csak azt nem tudom, hogy 2 v. 3 tojásból. És szedrem is van. :))))
Ági 2013. április 8. 15:07
Juhúúú! :D Akkor szuflégyártásra fel! Ja, szerintem nem baj, ha három fehérjéből csinálod, mert ezek jó nagy tojások voltak. A második adag (nemsoká felkerül az is) szintén két fehérjéből lett, de "kicsik" voltak a tojások, így két adag lett a szuflé. :)